b'\n_START_ARTICLE_\n\xc4\x8carlstonas (filmas)\n_START_SECTION_\nTurinys\n_START_PARAGRAPH_\nAmerikietis lobistas Monakas \xc4\xafsigijo laiv\xc4\x85, kuriame \xc4\xafreng\xc4\x97 kazino, ta\xc4\x8diau \xc5\xbeaid\xc4\x97jams nuolatos sekasi ir jis patiria didelius nuostolius. Kadangi laivo nepavyksta parduoti, Monakas j\xc4\xaf apdraud\xc5\xbeia, tik\xc4\x97damasis \xc5\xa1\xc4\xaf kokiu nors b\xc5\xabdu nuskandinti ir gauti i\xc5\xa1mok\xc4\x85, ta\xc4\x8diau kapitonui vis nesiseka \xc4\xafgyvendinti \xc5\xa1eimininko u\xc5\xbema\xc4\x8di\xc5\xb3._NEWLINE_Tuo metu jo bi\xc4\x8diulis advokatas Morisas pasi\xc5\xablo plan\xc4\x85: paskelbti, kad laivas parduodamas u\xc5\xbe 3 milijonus, o jis pats imsis ie\xc5\xa1koti tokio paties laivo, u\xc5\xbe kur\xc4\xaf ketina sumok\xc4\x97ti 5 milijonus. Neabejotinai atsiras norin\xc4\x8di\xc5\xb3 nupirkti laiv\xc4\x85 i\xc5\xa1 Monako u\xc5\xbe 3 milijonus ir parduoti j\xc4\xaf Moriso klientui u\xc5\xbe 5 milijonus, ta\xc4\x8diau jie, vos gav\xc4\x99 3 milijonus, tiesiog dings._NEWLINE_Netrukus atsiranda turtingas brazilas, valdantis savo kabaret\xc4\x85 ir ketinantis pirkti laiv\xc4\x85. Monakas su Morisu d\xc5\xbeiaugiasi rad\xc4\x99 auk\xc4\x85, patys ne\xc4\xaftardami, kad brazilu apsimeta garsus suk\xc4\x8dius, vis\xc5\xb3 vadinamas \xc4\x8carlstonu._NEWLINE_Pirmoji sand\xc4\x97rio dalis \xc4\xafvyksta ir Monakas su Morisu d\xc5\xbeiaugiasi praturt\xc4\x97j\xc4\x99 3 milijonais, ta\xc4\x8diau netrukus i\xc5\xa1 laivo kapitono su\xc5\xbeino, kad \xc5\xa1iam pavyko nuskandinti laiv\xc4\x85, vadinasi draudimo i\xc5\xa1mok\xc4\x85, kuri siekia 7 milijonus, gaus naujasis \xc5\xa1eimininkas. Monakas ir Morisas skuba surinkti 5 milijonus, kad atpirkt\xc5\xb3 laiv\xc4\x85 ir patys gaut\xc5\xb3 draudim\xc4\x85, kol niekas dar nesu\xc5\xbeinojo apie nelaim\xc4\x99, ne\xc4\xaftardami, kad visa tai i\xc5\xa1 ties\xc5\xb3 suplanavo \xc4\x8carlstonas.'